Βεατρίκη του Βρανδεμβούργου-Ζάλτσβεντελ

Η Βεατρίκη, γερμ.; Beatrix von Brandenburg (γερμ.: Beatrix von Brandenburg, πολων.: Beatrycze Brandenburska (π. 1270 - πριν από τις 26 Απριλίου 1316), ήταν Γερμανίδα πριγκίπισσα και μέλος του Οίκου των Ασκάνια, του κλάδου του Βρανδεμβούργου. Ήταν κόρη του μαργράβου του Βρανδεμβούργου-Ζάλτσβεντελ. Με τους δύο γάμους της έγινε πρώτα δούκισσα της Σφιντνίτσα και μετά του Kόζλε-Μπύτομ- Σιέβιες.

 Οικογένεια 
Ήταν η δεύτερη κόρη του Όθωνα Β΄ του Υψηλού, μαργράβου του Βρανδεμβούργου-Ζάλτσβεντελ και της Ιουδήθ του Χένεμπεργκ, κόρης του Χέρμαν Α΄ κόμη του Χένεμπεργκ. Η Ιουδήθ ήταν κληρονόμος του Κόμπουργκ και του Σμάλκαλντεν.

 Βιογραφία 
Η Βεατρίκη είχε έξι αδέλφια: τρεις αδελφούς και τρεις αδελφές. Από τους αδελφούς της, ο Αλβέρτος και ο Όθωνας απεβίωσαν νέοι, έτσι ο μεγαλύτερος Χέρμαν κληρονόμησε όλες τις πατρικές κτήσεις. Η νεαρή αδελφή της Bεατρίκης, η Mατθίλδη παντρεύτηκε το 1287/88 με τον Ερρίκο Δ΄ τον Ενάρετο, δούκα του Βρότσουαφ και υψηλό δούκα της Πολωνίας. Οι άλλες δύο αδελφές ήταν η Kουνιγκούντε, η οποία απεβίωσε άγαμη και η Ιουδήθ, που παντρεύτηκε το 1303 με τον Ροδόλφο Α΄ δούκα της Σαξονίας-Βίτενμπεργκ. Είναι πιθανό ότι ο γάμος της Bεατρίκης στον κλάδο της Σιλεσίας του Οίκου των Πιάστ, ήταν καθοριστικός για τον μελλοντικό γάμο της Mατθίλδης με τον Ερρίκο Δ΄.

 Πρώτος γάμος 
Ένα από τα πρώτα καθήκοντα του Μπόλκο Α΄ του Αυστηρού ως μοναδικού δούκα της Σφιντνίτσα, ήταν η προστασία της μέτριας κληρονομιάς του από την αυξανόμενη δύναμη του Ερρίκου Ε΄ του Ενάρετου, δούκα του Βρότσουαφ. Προς τον σκοπό αυτό, αποφάσισε να ενταχθεί σε συμμαχία με τους μαργράβους του Βρανδεμβούργου, η οποία παγιώθηκε με τον γάμο μεταξύ αυτού και της Βεατρίκης, που έγινε στην πόλη του Σπάνταου στις 19 Απριλίου 1279. Ωστόσο λόγω της συγγένειας μεταξύ του γαμπρού και της νύφης, ο επίσημος γάμος πραγματοποιήθηκε περισσότερο από πέντε χρόνια αργότερα, στις 4 Οκτωβρίου 1284 στην πόλη του Βερολίνου (αν και η παπική απαλλαγή για να επιτρέψει το γάμο ανακοινώθηκε ένα χρόνο αργότερα, το 1285).

Μαζί ο Μπόλκο Α΄ και η Βεατρίκη είχαν παιδιά:
 Ιουδήθ (1287 - Λαντσουτ, 15 Σεπτεμβρίου 1320), παντρεύτηκε το 1299 με τον Στέφανο Α΄ δούκα της Κάτω Βαυαρίας.
 Μπόλκο (1288 - 30 Ιανουαρίου 1300), απεβ. 12 ετών.
 Βεατρίκη (1290 - Μόναχο, στις 25 Αυγούστου 1322), παντρεύτηκε στις 14 Οκτωβρίου 1308 με τον Λουδοβίκο Δ΄ δούκα της Άνω Βαυαρίας, αργότερα Γερμανό βασιλιά και αυτοκράτορα.
 Bερνάρδος (1291 - 6 Μαΐου 1326), απεβ. 35 ετών.
 Ερρίκος Α΄ (1292/96 - πέθανε πριν από τις 15 Μαΐου 1346).
 Ελισάβετ (1300), απεβ. νήπιο.
 Μαργαρίτα (1300), απεβ. νήπιο (δίδυμη της Ελισάβετ;).
 Μπόλκο Β΄ (1η Φεβρουαρίου 1300 - 11 Ιουνίου 1341).
 ένας γιος (γεννημένος στις αρχές 1301 - 24 Δεκεμβρίου 1307).
 Άννα (οψιγενής, 21 Νοεμβρίου 1301 - πριν από τις 24 Ιουνίου 1334), ηγουμένη στο αβαείο της Αγ. Κλάρας στο Στρέλεν (1327).

 Δεύτερος γάμος 
Ο Μπόλκο Α΄ απεβίωσε ξαφνικά στις 9 Νοεμβρίου 1301 και τάφηκε στο αβαείο του Γκρύσαου/Κσέσουφ. Εκείνη την εποχή, η Βεατρίκη ήταν σε προχωρημένη εγκυμοσύνη στη μικρότερη κόρη τους Άννα, που γεννήθηκε δύο εβδομάδες αργότερα. Τον Μπόλκο Α΄ διαδέχτηκαν οι γιοί του, αλλά επειδή ήταν ανήλικοι εκείνη την εποχή, ο αδελφός της Bεατρίκης, ο Χέρμαν μάργραβος του Βρανδεμβούργου-Ζάλτσβεντελ ανέλαβε την επιτροπεία των κτήσεων και την κηδεμονία των παιδιών της. Την επιμέλεια των γιων του Ερρίκου Ε΄ δούκα της Λεγκνιτσα και την διακυβέρνηση των γαιών του ανέλαβε ο Βεντσέσλαος Β΄ της Βοημίας.

Μετά από σχεδόν επτά χρόνια χηρείας, η Bεατρίκη έκανε δεύτερο γάμο τις 21 Σεπτεμβρίου 1308 με τον Βλάντισλαφ δούκα του Kόζλε-Μπύτομ-Σιέβιες. Είχαν παιδιά:
 Καζίμιρ (1312 - έως τις 2 Μαρτίου 1347).
 Ευφημία (1313 - 3 Ιανουαρίου 1378), παντρεύτηκε στις 2 Μαρτίου 1333 με τον  Κορράδο Α΄ δούκας της Ολεσνίτσα.

Η Βεατρίκη απεβίωσε το 1316 τέσσερα από τα δώδεκα παιδιά της είχαν προαποβιώσει αυτής.

 Πηγές 

 Beatrix von Brandenburg

Παραπομπές σε πηγές

Κατηγορία:Οίκος των Πιαστ
Κατηγορία:Οίκος των Ασκάνια